[{"text_idx": "#000002", "text": "Mae prosiect sy'n mynd i'r afael a\u0302 rhywogaethau goresgynnol fel clymog Japan yn Sir Benfro yn mynd o nerth i nerth, yn o\u0302l Awdurdod Parc Cenedlaethol Arfordir Penfro."}, {"text_idx": "#000003", "text": "Nod prosiect Pwyth mewn Pryd, sydd yn cael ei weinyddu gan yr Awdurdod, yw cael gwared ar rywogaethau anfrodorol."}, {"text_idx": "#000004", "text": "Ar hyn o bryd, mae swyddogion a gwirfoddolwyr wrthi'n clirio tir yng Nghwm Gwaun a'r cyffuniau."}, {"text_idx": "#000005", "text": "Gall rhododendron ponticum, jac y neidiwr a chlymog Japan gymryd lle rhywogaethau brodorol, gan newid cynefinoedd a pheri niwed i eiddo."}, {"text_idx": "#000006", "text": "Mae'r planhigion yn tueddu i ymledu ar hyd cyrsiau dw\u0302r, felly mae'r prosiect wedi dynodi dalgylchoedd afonydd ac mae'n gweithio o'r brig i lawr. Hyd yma, mae rhywogaethau goresgynnol wedi'u canfod mewn 120 o safleoedd, diolch i ymdrech gwirfoddolwyr."}, {"text_idx": "#000008", "text": "Roedd ymdrechion cynnar y prosiect yn canolbwyntio ar glirio rhododendron ar ben gogleddol Cwm Trecw\u0302n."}, {"text_idx": "#000011", "text": "Disgrifiad o\u2019r llun, Mae planhigion fel y rhododendron yn gallu achosi problemau mewn rhannau o Gymru"}, {"text_idx": "#000012", "text": "\"Gyda'n contractwyr, rydyn ni wedi torri a phrosesu gorchudd rhododendron trwchus ar yr ochrau serth ar ben afon Aer, sy'n llifo tua'r gogledd i afon Gwaun, rhan o ddalgylch Cwm Gwaun, sy'n sensitif yn ecolegol.\""}, {"text_idx": "#000014", "text": "Dywedodd Matthew: \"Y llynedd, bu grwpiau'n gweithio ar ddadwreiddio cannoedd o blanhigion jac y neidiwr cyn y gallai'r hadau aeddfedu, gan glirio'r llystyfiant ger safleoedd clymog Japan er mwyn gallu mynd yno ar gyfer triniaeth chwistrellu'r coesau."}, {"text_idx": "#000018", "text": "Dywedodd: \"Mae'r prosiect hwn yn enghraifft wych ac ymarferol o dirfeddianwyr yn gweithio mewn partneriaeth yn llwyddiannus a\u0302 chyrff sector cyhoeddus yng ngogledd Sir Benfro. Mae Datblygiadau Cynaliadwy Cymru a Chwm Trecw\u0302n wedi ymrwymo i gynaliadwyedd a bioamrywiaeth y coetiroedd unigryw sydd ar y safle. Mae ein ti\u0302m adfywio wrthi'n asesu pa mor ymarferol fyddai cael rhagor o gynlluniau adfer a rheoli coetiroedd yn y cwm ar hyn o bryd.\""}, {"text_idx": "#000020", "text": "Dyn yn euog o lofruddio dynes 71 oed yn Y Bermo"}, {"text_idx": "#000022", "text": "Dyn wedi'i daro a'i lusgo dan ei fan gafodd ei dwyn"}, {"text_idx": "#000030", "text": "Cofio Tre\u0302n Bach y Mwmbwls"}]